stanford-oval/wikipedia huggingface dataset:
Soihtupuut

| Soihtupuut |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Lahko::  Lamiales
Heimo::  Bignoniakasvit Bignoniaceae
Tribus::  Tecomeae
Suku::  Soihtupuut Tabebuia  Gomes ex DC.
Katso myös
   Soihtupuut Commonsissa 
Infobox OKNimi-testi OK: 
Soihtupuut (Tabebuia) on bignoniakasvien heimoon kuuluva kasvisuku.
Sukuun kuuluu 70–80 lajia puita ja pensaita, jotka ovat kotoisin Meksikosta ja trooppisesta Amerikasta. Lehdet ovat yksinkertaiset, lehtilapa jakaantuu 1–7 sormiliuskaan. Oksan päähän kasvava kukka on muodoltaan torvi tai kello. Kukkien väri on yleensä valkoinen, punainen tai jotain siltä väliltä, harvoin keltainen.
Sukuun kuului aikaisemmin enemmän lajeja, mutta vuonna 2007 se jaettiin molekyylibiologisten tutkimusten pohjalta kolmeen osaan, kun lieskapuut (Handroanthus) ja Roseodendron erotettiin omiksi suvuikseen.
Simone Singh

Simone Singh
Simone Singh (hindiksi सिमोन सिंह, Simon Siṁh; s. 10. marraskuuta 1974 Jamshedpur, Bihar) on intialainen näyttelijä.
Singh esiintyi varhaisella urallaan muun muassa pienessä roolissa televisiosarjassa Swabhimaan. Hän tuli tunnetuksi televisiosarjan Heena nimiroolin esittäjänä vuosina 1998–2003. Lisäksi hän on esiintynyt muun muassa televisiosarjassa Ek Hasina Thi. Singh teki elokuvadebyyttinsä vuonna 2001. Hänen elokuviinsa kuuluvat Ek Rishtaa: The Bond of Love, Kal Ho Naa Ho ja K3G – Ilon päiviä, surun päiviä.
Singh pääsi ensimmäisenä intialaisena naisnäyttelijänä edustamaan maataan New Yorkin Emmy-palkintojen jakotilaisuudessa. Hän on toiminut myös Emmy-palkintojen tuomariston jäsenenä. Hän on naimisissa Farhad Samarin kanssa.
Aiheesta muualla

Simone Singh Internet Movie Databasessa. (englanniksi)
Scum

| Scum Napalm Death |
| --- | --- | --- |

Studioalbumin tiedot
 Äänitetty : elokuu 1986 toukokuu 1987
 Julkaistu: heinäkuu 1987
 Tyylilaji: Grindcore
 Kesto: 33.04
 Levy-yhtiö: Earache Records
Napalm Deathin muut julkaisut
|   | Scum 1987 | From Enslavement to Obliteration 1988 |
Scum on grindcore-yhtye Napalm Deathin vuonna 1987 julkaistu debyyttialbumi. Sitä pidetään usein yhtenä ensimmäisistä grindcore-albumeista ja melko merkittävänä genren kehityksen kannalta. Albumin kappaleet on säveltänyt ja sanoittanut yhtyeen rumpali Mick Harris.
Levyn a-, ja b-puolilla soittaa molemmilla eri kokoonpano (lukuun ottamatta rumpali Mick Harrisia, joka soittaa molemmilla puolilla) ja ne on äänitetty eri ajankohtina. A-puoli on äänitetty elokuussa 1986, B-puoli yhdeksän kuukautta myöhemmin, toukokuussa 1987.
Kappale You Suffer on mainittu Guinnessin Ennätysten Kirjassa maailman lyhimpänä kappaleena: sen pituus on ainoastaan 1,316 sekuntia.
Kokoonpanot > A-puoli

Nicholas Bullen – laulu, basso
Justin Broadrick – kitara, laulu
Mick Harris – rummut
Kokoonpanot > B-puoli

Lee Dorrian – laulu
Jim Whitely – basso
Bill Steer – kitara
Mick Harris – rummut
Kappaleet > A-puoli

Multinational Corporations – 1:06
Instinct of Survival – 2:26
The Kill – 0:23
Scum – 2:38
Caught...In a Dream – 1:47
Polluted Minds – 0:58
Sacrificed – 1:06
Siege of Power – 3:59
Control – 1:23
Born on Your Knees – 1:48
Human Garbage – 1:32
You Suffer – 0:01
Kappaleet > B-puoli

Life? – 0:43
Prison without Walls – 0:38
Point of No Return – 0:35
Negative Approach – 0:32
Success? – 1:09
Deceiver – 0:29
C.S. – 1:14
Parasites – 0:23
Pseudo Youth – 0:42
Divine Death – 1:21
As the Machine Rolls On – 0:42
Common Enemy – 0:16
Moral Crusade – 1:32
Stigmatized – 1:03
M.A.D. – 1:34
Dragnet – 1:01
Aiheesta muualla

Scum Discogsissa. (englanniksi)
Albumi Scum Encyclopaedia Metallum -sivustolla (englanniksi)
Siimaskorpionit

| Siimaskorpionit |
| --- | --- |
 Mastigoproctus giganteus
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Micrura
Lahko::  Siimaskorpionit Thelyphonida  Latreille. 1804
Katso myös
   Siimaskorpionit Wikispeciesissä   Siimaskorpionit Commonsissa 
Infobox OKNimi-testi OK: 
Siimaskorpionit (Thelyphonida, aikaisemmin yhdessä Schizomidan kanssa Uropygi) on pieni hämähäkkieläinten lahko, jonka noin 15 sukuun kuuluu kaikkiaan noin sata eri lajia. Siimaskorpioneja tavataan Pohjois-Amerikan eteläosista Etelä-Amerikkaan, Länsi-Afrikassa sekä Etelä-Aasiasta Oseanian saarille. Joitakin lahkon lajeja pidetään terraarioeläiminä.
Varhaisimmat tunnetut siimaskorpionien fossiilit Geralinura ja Proschizomus ovat kivihiilikaudelta.
Piirteitä

Siimaskorpionit ovat ulkonäöltään hieman oikeita skorpioneja muistuttavia litteäruumiisia eläimiä, joiden ruumis muodostuu selvästi erillisestä etu- ja takaruumiista. Koko ruumiin pituus vaihtelee 25 mm ylöspäin Mastigoproctus giganteus -lajin saavuttaessa jopa 85 mm pituuden. Leveyttään pitemmän eturuumiin sivuilla on neljä paria raajoja. Ensimmäinen raajapari on muuntunut ohuiksi ja huomattavan pitkiksi tunnusteluelimiksi, ja niissä on kuusi jaoketta, joista uloin (eli nilkka) on edelleen jakaantunut yhdeksään pienempään jaokkeeseen. Kolmessa muussa raajaparissa on seitsemän jaoketta. Eturuumiin etuosassa sijaitsevat pedipalpit ovat voimakkaat ja niiden kärkiosassa on pihtien tapaan toimiva tarttumaelin. Suun vieressä sijaitsevat pienet kelikerit, joissa ei ole pihtimäistä rakennetta. Aivan eturuumiin etuosassa on vierekkäin kaksi pistesilmää ja molemmilla sivuilla kolmen pistesilmän ryhmät. Takaruumiissa on 12 jaoketta, joista kolme takimmaista ovat selvästi muita pienempiä ja aivan kärjessä on tuntoelimenä toimiva, kauttaaltaan ohuiden sukasten peittämä siima.
Hengityseliminä toimii kaksi paria lehtikeuhkoja, jotka avautuvat takaruumiin etuosan vatsapuolelle.
Siimaskorpionit voivat uhattuina suihkuttaa takaruumiin kärkiosan rauhaisista väkevää etikkahappoa uhkaajaa kohti. Muuten siimaskorpionit eivät ole myrkyllisiä.
Elinympäristö ja elintavat

Kaikki siimaskorpionit ovat öisin saalistavia petoja, jotka viettävät päivät piilotellen koloissa tai karikkeen joukossa. Ne käyttävät ravinnokseen erilaisia selkärangattomia, mutta kookkaimmat lajit myös pieniä selkärankaisia kuten sammakoita. Saaliinsa siimaskorpionit tappavat pitämällä siitä kiinni pedipalppien kärkipihdeillä ja murskaamalla sen palppien tyvessä olevia piikikkäitä kyhmyjä vasten.
Parittelu käynnistyy kosiomenoilla, joiden päätteeksi koiras asettaa tuottamansa spermapaketin useiksi tunneiksi naaraan sukuaukkoa vasten. Paritellut naaras kaivaa erityisen pesäkammion, munii siellä tuottamalleen kalvolle ja kuljettaa tuottamiaan munia mukanaan takaruumiin alapintaan kiinnitettyinä. Kuoriutuneet poikaset kiinnittyvät emonsa selkäpuolelle. Poikaset kasvavat hitaasti ja niiden aikuistuminen kestää jopa kolme vuotta.
Aiheesta muualla

Edinburgh University Collections: Whip scorpion (englanniksi)
European Society of Arachnology: Uropygi (Whip Scorpion) (Arkistoitu – Internet Archive) (englanniksi)
Sierijärvi

| Sierijärvi |
| --- | --- |
Valtiot:   Suomi
Paikkakunta:  Rovaniemi
Koordinaatit:  66°27′38″N, 25°57′50″E
Järvinumero:  65.217.1.001 
Mittaustietoja
Pinnankorkeus:  80  m 
 fiSierijärvi 
Sierijärvi on Rovaniemellä Koskenkylässä sijaitseva järvi. Se sijaitsee autoteitä pitkin n. 16 kilometrin päässä kaupungista. Sierijärvessä on yksi saari, Sierisaari.
Sieradzin piirikunta

Sieradzin piirikunta (puol. powiat sieradzki) on yksi Łódźin voivodikunnan piirikunnista. Sen väkiluku oli vuoden 2019 lopussa 117 674. Piirikunnan ainoa kaupunkikunta on hallintokeskus Sieradz. Kymmenen maalaiskuntaa ovat Błaszki, Brąszewice, Brzeźnio, Burzenin, Goszczanów, Klonowa, Sieradz, Warta, Wróblew sekä Złoczew ja niissä on kylien lisäksi kolme kaupunkia; Błaszki, Warta ja Złoczew.
Sieradzin piirikunnan pinta-alasta 20,4 prosenttia oli metsän peitossa vuonna 2018.
Sieradzin piirikunnan työttömyysaste oli vuoden 2018 lopussa 5,5 prosenttia.
Piirikunnan väestöpyramidi 2014.
Vuoden 2019 lopussa Sieradzin piirikunnassa oli 117 674 asukasta, joista 51,2 prosenttia naispuolisia ja 48,8 prosenttia miespuolisia. Puolan väestönlaskennassa 2011 väkiluvun laskettiin olevan 120 835 ja sen ennakoidaan vuoteen 2050 mennessä pienenevän 93 753 asukkaaseen. Alle 18-vuotiaat muodostivat vuoden 2019 lopussa 17,7 prosenttia piirikunnan väestöstä, työikäiset 60,5 prosenttia ja eläkeikäiset 21,8 prosenttia väestön keski-iän ollessa 41,9 vuotta. Elävänä syntyneiden määrä oli vuonna 2019 yhteensä 1 075 lasta.
Sokkokuoriainen

| Sokkokuoriainen |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Staphyliniformia
Yläheimo::  Haiskiaismaiset Staphylinoidea
Heimo::  Lyhytsiipiset Staphylinidae
Alaheimo::  Pselaphinae
Tribus::  Clavigerini
Suku::  Claviger
Laji::  testaceus
Kaksiosainen nimi
 Claviger testaceus  Preyssler 1790 
Katso myös
   Sokkokuoriainen Wikispeciesissä   Sokkokuoriainen Commonsissa 
Infobox OKNimi-testi OK: 
Sokkokuoriainen (Claviger testaceus) on n. 2 mm pitkä, kellertävä, sokea muurahaisvieras, joka elää keltiäisen pesissä. Sokkokuoriaisen takaruumiin tyveen aukeavista rauhasista erittyy eritettä, jota muurahaiset nuolevat, eivät juuri ravintoa saadakseen vaan nautintosyistä. Muurahaiset syöttävät sokkokuoriaista. Lounais-Suomessa sokkokuoriainen on yleisehkö.
Aiheesta muualla

Laji.fi: Sokkokuoriainen (Claviger testaceus)
Fauna Europea: Claviger testaceus testaceus (Arkistoitu – Internet Archive) (englanniksi)
Shenanigans

| Shenanigans Green Day |
| --- | --- | --- |

Kokoelmalevyn tiedot
 Julkaistu: 2. heinäkuuta 2002
 Tuottaja(t): Rob Cavallo
 Tyylilaji: punk rock, skate punk, hardcore punk
 Kesto: 33.23
 Levy-yhtiö: Reprise Records
Green Dayn muut julkaisut
| International Superhits! 2001 | Shenanigans 2002 | American Idiot 2004 |
Shenanigans on punkrockyhtye Green Dayn kolmas kokoelma-albumi. Albumi julkaistiin 2. heinäkuuta 2002 ja se koostuu B-puolista, lainakappaleista sekä ennenjulkaisemattomasta kappaleesta Ha Ha You're Dead, joka äänitettiin 90-luvun lopussa.[lähde? ]
Kappaleet

Suffocate – 2.54
Desensitized – 2.47
You Lied – 2.25
Outsider – 2.16
Don't Wanna Fall in Love – 1.38
Espionage – 3.23
I Want to Be on T.V. – 1.16
Scumbag – 1.45
Tired of Waiting for You – 2.32
Sick of Me – 2.07
Rotting – 2.51
Do Da Da – 1.30
On the Wagon – 2.47
Ha Ha You're Dead – 3.06
Arviot

Allmusic:
Aiheesta muualla

Shenanigans discogs.com -sivustolla
Statuto Albertino

Statuto Albertino oli alkujaan Sardinian kuningaskunnan perustuslaki, jonka kuningas Kaarle Albert antoi vuonna 1848. Siitä tuli sittemmin Italian kuningaskunnan perustuslaki, ja se oli muuteltuna voimassa vuoteen 1948.
Statuto Albertinon antaminen liittyi alkujaan vuoden 1848 vallankumoksellisiin tapahtumiin ja se oli mukailtu Ranskan vuoden 1830 peruskirjan mukaiseksi. Laki takasi kansalaisille joitain liberaaleja oikeuksia, kuten tasavertaisuuden lain edessä sekä rajoitetun kokoontumis- ja painovapauden. Se oli kuitenkin alkuperäisessä muodossaan melko konservatiivinen ja antoi äänioikeuden vain alle kolmelle prosentille väestöstä. Kuninkaalle perustuslaki jätti vahvat valtaoikeudet: Kuningas johti ulkopolitiikkaa ja sai nimittää tai erottaa ministerit sekä korkeimmat tuomarit mielensä mukaan. Parlamentti jakautui kahteen kamariin, joista edustajainkamarin jäsenet olivat vaaleilla valittuja, mutta senaatin jäsenet nimitti niin ikään kuningas.
Kun Italia yhdistyi vuonna 1861 Sardinian johdolla, Statuto Albertino muuttui Italian perustuslaiksi. 1800-luvun lopulla ja 1900-luvun alussa perustuslakia ja sen tulkintaa muutettiin vapaamielisemmäksi, jolloin kuninkaan valta väheni. Italiassa siirryttiin parlamentaarisiin hallituksiin ja pääministerin virka, jota perustuslaissa ei edes mainittu, muodostui pysyväksi. Kuninkaalle jäi tosin edelleen vahva asema ulkopolitiikassa sekä poikkeusaikoina. Äänioikeutta laajennettiin, kunnes se vuonna 1913 ulottui käsittämään lähes koko miespuolison väestön. Fasistien vallan aikana vuosina 1922–1943 perustuslakia muutettiin toiseen suuntaan, ja valta keskitettiin fasistipuolueen johtamalle hallitukselle.
Statuto Albertino korvattiin Italian tasavallan uudella perutuslailla vuonna 1948.
Staunton

Staunton voi tarkoittaa ainakin seuraavia:
Howard Staunton (1810–1874), englantilainen shakinpelaaja
Imelda Staunton (s. 1956), englantilainen näyttelijä
Steve Staunton (s. 1969), irlantilainen jalkapallovalmentaja
Staunton, Illinois’n osavaltiossa Yhdysvalloissa
Staunton, Indianan osavaltiossa Yhdysvalloissa
Staunton, Virginian osavaltiossa Yhdysvalloissa
Sokkokäärmeet

| Sokkokäärmeet |
| --- | --- |
 Trilepida macrolepis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Osalahko::  Sokkokäärmeet Scolecophidia  Cope, 1864
Heimot
 Esisokkokäärmeet Anomalepididae  Gerrhopilidae  Aitosokkokäärmeet Typhlopidae  Matokäärmeet Leptotyphlopidae  Xenotyphlopidae 
Katso myös
   Sokkokäärmeet Wikispeciesissä   Sokkokäärmeet Commonsissa 
Infobox OKNimi-testi OK: 
Sokkokäärmeet (Scolecophidia) on toinen käärmeiden kahdesta osalahkosta, toinen on Alethinophidia. Se on osalahkoista pienempi ja huonommin tunnettu. Lajeja tunnetaan 458. Niitä tavataan kaikilta mantereilta Etelämannerta lukuun ottamatta, mutta suurin osa lajeista elää eteläisillä mantereilla ja trooppisilla saarilla.
Luokittelu

Sokkokäärmeiden luokittelu on pysynyt suunnilleen samana yli 50 vuotta. Jonkin verran vaihtelua on kuitenkin ollut liittyen ryhmän tieteelliseen nimeen, sisältöön ja heimojakoon. Esimerkiksi Typhlopoidea-yläheimonimeä voidaan pitää synonyyminä Scolecophidia-osalahkonimelle, tai sillä voidaan vaihtelevassa merkityksessä viitata suppeampaan ryhmään Scolecophidian sisällä. Lisäksi sokkokäärmeisiin on aiemmin toisinaan sisällytetty myös kilpipyrstökäärmeet (Uropeltidae).
Sokkopaarma

| Sokkopaarma |
| --- | --- |
 Aikuinen naaras
Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Kaksisiipiset Diptera
Alalahko::  Kärpäset Brachycera
Heimo::  Paarmat Tabanidae
Suku::  Sokkopaarmat Chrysops
Laji::  relictus
Kaksiosainen nimi
 Chrysops relictus  Meigen, 1820 
Katso myös
   Sokkopaarma Wikispeciesissä   Sokkopaarma Commonsissa 
Infobox OKNimi-testi OK: 
Sokkopaarma eli jäännesokkopaarma (Chrysops relictus) on paarmojen (Tabanidae) heimoon kuuluva hyönteislaji. Sitä tavataan Suomessa kesäkuusta syyskuuhun. Sokkopaarmat elävät kosteissa metsissä, niityillä, soilla sekä vesistöillä. Sokkopaarmanaaraat saalistavat ihmisverta sen sisältämän valkuaisaineen vuoksi. Ne tarvitsevat valkuaista kehittääkseen munansa. Munat munitaan kasvistoon lähelle veden pintaa. Lajin koiraat imevät kukkien mettä. Sokkopaarman pituus on 8–12 millimetriä.
Sokkopaarman tunnistaa tummakirjauksisista siivistä, jotka levossa takaviistoon suunnattuina muodostavat yhdessä takaruumiin kanssa miltei tasasivuisen kolmion. Nimestään huolimatta sokkopaarma ei ole sokea.
Aiheesta muualla

Chrysops relictus, Twin-lobed deerfly (englanniksi)
UniProt: Taxonomy - Chrysops relictus (englanniksi)
University of Michigan, Animal Diversity Web (ADW): Chrysops relictus (englanniksi)
PheroBase: Semiochemicals of Chrysops relictus (englanniksi)
Insects.fi: Chrysops relictus (kuvia) (Arkistoitu – Internet Archive)
Shokkiaalto (kirja)

| Shokkiaalto |
| --- | --- |

Kirjailija:  Ilkka Remes
Kieli:  suomi
Genre:  jännitys
Kustantaja:  WSOY
Julkaistu:  2010
Ulkoasu:  sid.
Sivumäärä:  416
ISBN:  978-951-0-36724-7
Löydä lisää kirjojaKirjallisuuden teemasivulta
Shokkiaalto on Ilkka Remeksen kirjoittama jännitysromaani, jonka julkaisi WSOY vuonna 2010.
Juoni

Venäjän hallintoa arvostellut toimittaja murhataan Helsingissä. Samaan aikaa keskusrikospoliisi kuulustelee hämäristä itäyhteyksistä epäiltyä kansanedustajaa. Mukana kuulusteluissa on myös Riku Tanner. Paljastuu, että joku vuotaa keskusrikospoliisiin tietoja sen ulkopuolelle. Rikua epäillään ja hänet halutaan ulos keskusrikospoliisista.
Triesen

| Triesen |
| --- | --- |
 lippu:  vaakuna

 Koordinaatit: 47°4′0″N, 9°31′26″E 
Valtio:  Liechtenstein
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  26,353 km²
Korkeus:  512 m
Väkiluku (31.12.2004):  4 608
Postinumero:  9495
 
 http://www.triesen.li 
Infobox OKVirheellinen NIMI-arvo: 
Triesen on kunta Liechtensteinin kaakkoisosassa. Runsaalla neljällä ja puolella tuhannella asukkaallaan tämä pääkaupungin Vaduzin eteläinen naapurikunta on maan kolmanneksi suurin kunta. Se sijaitsee Reinin ja Liechtensteinin vuoriston välisessä kauniissa laaksossa.
Ensimmäiset maininnat Triesenistä ovat vuodelta 1155 ollen näin yksi ruhtinaskunnan vanhimmista asutuskeskuksista. Kylä oli alun perin ylhäisön asuttama, ja vanhin siellä yhä asuva suku on 1200-luvulla ensi kertaa kirjallisesti mainittu De Trisunin aatelissuku.
Triesen on muinaisen roomalaisen tien varrella, ja tien varrella on roomalaisen villan rauniot. Maan vanhin kappeli, Pyhän Mamertuksen kappeli, on Triesenissä.
Politiikka

Triesenin kunnanjohtaja on Xaver Hoch. Kaupunginvaltuuston kymmenestä paikasta 5 on VU:lla, 4 FBP:llä ja yksi FL:llä. Maapäivävaaleissa 2005 Triesenistä valittiin maapäiville kolme edustajaa, kaksi VU:n ja yksi FBP:n.
Väkiluvun kehitys

| Vuosi | Asukkaita |
| --- | --- |
1584: 281
1812: 612
1852: 847
1874: 950
1891: 943
1901: 995
1911: 1 099
1921: 1 102
1930: 1 147
1941: 1 185
1950: 1 405
1960: 1 789
1970: 2 637
1980: 2 970
1990: 3 506
2000: 4 435
2005: 4 608

Liechtensteinin kunnat
| --- | --- |
Oberland:   Balzers  Planken  Schaan  Triesen  Triesenberg  Vaduz 
Unterland:   Eschen  Gamprin  Mauren  Ruggell  Schellenberg
St. Theresa Point

St. Theresa Point on noin 2 200 asukkaan kylä Manitoban provinssissa Kanadassa. Kylä sijaitsee provinssin kuudenneksi suurimman järven, Island Lake -järven etelärannalla. Kylää ympäröivällä alueella, noin 40 kilometrin säteellä, asuu noin 5 400 ihmistä. Kylässä on noin 480 taloutta.
Kylän lähellä sijaitsee myös St. Theresa Point Indian Reserve, jossa asuu noin 2 740 ihmistä.
Talvisin kylään johtaa talvitie. Muina vuodenaikoina kylään on ainoastaan lentoyhteys. St. Theresa Pointin lentokenttä sijaitsee kylän lähellä.
Singlet 2000–2010

| Singlet 2000–2010 Anssi Kela |
| --- | --- | --- |

Kokoelmalevyn tiedot
 Äänitetty : 2000–2010
 Julkaistu: 24. maaliskuuta 2010
 Tyylilaji: pop rock
 Kesto: 149.22
 Levy-yhtiö: Sony Music
Listasijoitukset
  Suomen virallinen lista: 21.
Anssi Kelan muut julkaisut
| Aukio 2009 | Singlet 2000–2010 2010 | Suora lähetys 2012 |
Singlet 2000–2010 on Anssi Kelan 24. maaliskuuta 2010 julkaistu ensimmäinen kokoelma-albumi. Kokoelma sisältää kaikki singlet ”Mikan faijan BMW:stä” ”Kaivokseen”. Levyllä on myös mukana kaksi uutta kappaletta: ”Vanha biisi” ja ”Nolla”. Kokoelman toisella CD:llä on helmikuun 2010 alussa Viking Isabellalla äänitetty livelevy Elossa ruotsinlaivalla.
Albumi ylsi ensimmäisellä listaviikollaan Suomen virallisen listan sijalle 21.
Kappaleet

| --- | --- |
 CD 1 Vanha biisi – 3.23  Nolla – 4.35  Milla – 4.27  Aamu – 4.25  Puistossa – 4.30  Jennifer Aniston – 4.56  Kaivos – 4.16  Kaksi sisarta – 4.19  Laulu petetyille – 4.44  Karhusaari – 3.35  1972 – 4.09  Älä mene pois – 3.23  Mikan faijan BMW – 4.15  Rakkaus on murhaa – 4.21  Suomalainen – 3.31  Suuria kuvioita – 6.55  Nummela – 5.30 :  CD 2 – Live Milla – 4.59  Aamu – 4.10  Puistossa – 4.45  Jennifer Aniston – 5.15  Kaivos – 4.13  Kaksi sisarta – 4.14  Laulu petetyille – 6.17  Karhusaari – 3.43  1972 – 4.08  Älä mene pois – 4.46  Mikan faijan BMW – 5.07  Rakkaus on murhaa – 5.14  Suomalainen – 3.48  Suuria kuvioita – 6.01  Nummela – 7.32
Arvostelut

Desibeli.net:
Dome.fi:
Soundi:
Soijakastike

Japanilaista soijakastiketta.
Soijakastike on tumma maustekastike, joka valmistetaan soijapavuista, paahdetusta vehnästä, hiivasta, suolasta ja vedestä käymisen avulla. Riisissä viljellyt hiiva- ja homesienet saavat käymisen aikaan. Käymisen ja kypsymisen jälkeen seoksesta puserretaan mehu pois, ja se keitetään kokoon. Sakeus vaihtelee. Tunnettuja kastikkeita ovat japanilaiset tummanruskeat ja kiinalaiset mustanruskeat soijakastikkeet.
Perinteisesti soijakastiketta on käytetty japanilaisessa, kiinalaisessa ja kaakkoisaasialaisessa keittiössä, ja nykyisin sen käyttö on yleistä länsimaissakin. Soijakastiketta vähäsuolaisempi soijatuotevaihtoehto on tamari.
Soijaa käytetään erityisesti itämaisten ruokien kastikkeena, esimerkiksi sushi kastetaan soijaan ennen nauttimista. Soijakastikkeessa on umamin maku.
Aiheesta muualla

Kuvia tai muita tiedostoja aiheesta Soijakastike Wikimedia Commonsissa
Selviytyjät: Borneo

Selviytyjät: Borneo on suositun yhdysvaltalaisen tosi-tv-sarja Selviytyjien ensimmäinen kausi. Sitä lähetettiin alun perin nimellä Survivor, mutta sittemmin sen virallinen nimi muutettiin Selviytyjät: Borneoksi. Ennen nimenmuutosta kausi tunnettiin virallisesti Selviytyjät: Pulau Tigana, mutta se muutettiin siksi ettei sitä sekoitettaisi sarjan kymmenenteen kauteen, Selviytyjät: Palau. Sarjaa kuvattiin 31. maaliskuuta – 20. huhtikuuta 2000. Yhdysvalloissa kausi esitettiin 31. toukokuuta – 23. elokuuta 2000. Suomessa kauden esitti Subtv syksyllä 2001. DVD-versio kaudesta julkaistiin 11. toukokuuta 2004.
Kilpailun eteneminen

Kuusitoista kilpailijaa jaettiin kahteen heimoon, joiden nimet olivat Tagi ja Pagong. Kun jäljellä oli kymmenen kilpailijaa, he yhdistyivät yhteen heimoon nimeltä Rattana. Sarjan tuotantoryhmä oli keksinyt alkuperäisten heimojen nimet, mutta yhdistyneelle heimolle kilpailijat saivat keksiä nimen itse. Sean Kennif ja Jenna Lewis keksivät nimen Rattana saarella kasvaneista rottinkipuista (engl. rattan).
39 päivän kilpailun jälkeen finaalissa vastakkain olivat 39-vuotias yritysohjaaja Richard Hatch ja 23-vuotias jokiopas Kelly Wiglesworthin. Hatch voitti kilpailun saatuaan raadin äänistä 4-3 enemmistön. Hatchia äänesivät Greg, Sean, Susan ja Rudy.
Kilpailun jälkeen

Vuonna 2006 uutisoitiin, että Hatch ei ollut maksanut veroja kilpailun voitoistaan. Hänet tuomittiin 51 kuukauden vankeuteen. Sarjan kahdeksannen kauden eli Selviytyjät: All Starsin tuotantoryhmä pyysi Richard Hatchia, Jenna Lewisia, Rudy Boeschia, Susan Hawkia ja Collen Haskellia osallistumaan uudelleen kahdeksanteen kauteen. Haskell oli ainoa, joka kieltäytyi osallistumisesta. Hatch, Lewis, Boesch ja Hawk sijoittuivat kahdeksannella kaudella neljänneksitoista, kolmanneksi, seitsemänneksitoista ja kolmanneksitoista. Richard Hatchia ja Colleen Haskellia pyydettiin myös osallistumaan sarjan kahdententeenkymmenteneen kauteen Selviytyjät: Heroes vs. Villainsiin. Hatch oli kotiarestissa ensimmäisen kauden jälkeen tekemänsä verorikoksen takia, eikä voinut siksi osallistua. Haskell puolestaan kertoi jatkaneensa jo elämässään eteenpäin, eikä hän siksi halunnut osallistua sarjan muihin kausiin.